open-index/open-wikipedia-markdown huggingface dataset:
రాజాచారి

అంతరిక్షంలో పరిశోధనల కోసం 1998వ సంవత్సరంలో ఆకాశంలో ఏర్పాటు చేసిన అంతర్జాతీయ అంతరిక్ష కేంద్రాని కి పరిశోధనల కోసం తరచుగా వ్యోమగాములు భూమి నుంచి వెళ్తుంటారు.అలాంటి నలుగురు సభ్యులు ఉన్న  బృందం ఈలన్‌మ్‌స్కకు చెందిన స్పేస్‌ఎక్స్‌ రాకెట్‌లో ఐఎస్‌ఎస్‌కు పయనమైంది. గడిచిన 60 ఏళ్లలో అంతరిక్షానికి వెళ్లినవారి సంఖ్య ఈ నలుగురితో కలిపి 600 దాటింది.1961లో యూరీగగారిన్‌ రోదసిలోకి వెళ్లిన సంగతి తెలిసిందే.అప్పట్నుంచీ ఈ 60 ఏళ్లలో సగటున 10 మంది రోదసిలోకి వెళ్లినట్టు.కాగా, ప్రస్తుతం ఐఎస్‌ఎస్‌ వెళ్తున్న బృందానికి నేతృత్వం వహిస్తున్నది  రాజాచారి (44) అనే తెలుగు వ్యక్తి కావడం గర్వకారణము.

## కుటుంబ నేపథ్యం
రాజాచారి తాతముత్తాతలు మహబూబ్‌నగర్‌ జిల్లాకు చెందినవారు. ఆయన తాతగారి హయాంలో వారి కుటుంబం హైదరాబాద్‌కు వచ్చి స్థిరపడింది.హైదరాబాద్‌లోని ఉస్మానియా యూనివర్సిటీలో రాజాచారి తాత గణిత ప్రొఫెసర్‌గా పనిచేశారు.ఆయన కుమారుడు శ్రీనివాసాచారి ఓయూ నుంచి ఇంజనీరింగ్‌ చదివి 1970లో  ఉన్నత చదువుల నిమిత్తం అమెరికాకు వెళ్లారు తనకు పరిచయమైన పెగ్గీ ఎగ్బర్ట్‌ను పెళ్లి చేసుకున్నారు. 1977 జూన్‌ 25న రాజాచారి  జన్మించాడు.

## విద్యాబ్యాసం
1995లో పట్టభద్రుడైన రాజాచారి కొఒలరాడోలోని ‘యునైటెడ్‌ స్టేట్స్‌ ఎయిర్‌ఫోర్స్‌ అకాడమీ’లో ‘బ్యాచ్ లర్‌ ఆఫ్‌ సైన్స్‌ ఇన్‌ ఆస్ట్రొనాటికల్‌ ఇంజనీరింగ్‌ అండ్‌ ఇంజనీరింగ్‌ సైన్స్‌ కేంబ్రిడ్జిలోని ప్రతిష్ఠాత్మక మస్సాచుసెట్స్‌ ఇన్‌స్టిట్యూట్‌ ఆఫ్‌ టెక్నాలజీలో 2001లో మాస్టర్స్‌ పూర్తి చేశారు.ఒక్లహోమాలో అండర్‌గ్రాడ్యుయేట్‌ పైలట్‌ ట్రైనింగ్‌ పూర్తి చేశారు.పలు సంస్థల్లో శిక్షణ పొంది అమెరికా వాయుసేనలో చేరారు.

## పదవులు
అనంతరకాలంలో రోదసియానంపై ఆసక్తి పెంచుకున్న రాజాచారి 2017లో ‘నాసా ఆస్ట్రొనాట్‌ గ్రూప్‌ 22’ మిషన్‌కు దరఖాస్తు చేసుకున్నారు.దానికి మొత్తం 18,300 దరఖాస్తులు రాగా కేవలం 12 మందిని నాసా ఎంపిక చేసింది.వారిలో రాజాచారి ఒకరు. 2017 ఆగస్టు నుంచి నాసా ఆ పన్నెండు మందికీ రోదసియానంలో రెండేళ్లపాటు శిక్షణనిచ్చింది.శిక్షణ ముగిశాక ఆయన ‘నాసా కమర్షియల్‌ క్రూ ప్రోగ్రామ్‌’లో జాయింట్‌ టెస్ట్‌ టీమ్‌ డైరెక్టర్‌గా వ్యవహరించారు.తర్వాత ఐఎస్‌ఎస్‌ కు వెళ్లే ‘నాసా స్పేస్‌ ఎక్స్‌ క్రూ3 మిషన్‌’ కమాండర్‌గా ఎంపికయ్యారు.గత ఏడాది డిసెంబరులోనాసా రాజాచారిని ‘ఆర్టెమిస్‌’ బృందంలోకి ఎంపిక చేసింది.

## కమాండర్ గా
నలుగురు సభ్యులు ఉన్న  బృందం ఆరు నెలలపాటు ఐఎస్‌ఎస్‌ లోనే గడపనున్నారు.అమెరికా వాయుసేనలో కల్నల్‌గా వ్యవహరించిన రాజాచారికి గతంలో రోదసిలోకి వెళ్లిన అనుభవమే లేదు.గడచిన 48 ఏళ్లలో ఇలా ఒక అనుభవం లేని వ్యక్తి నాసా మిషన్‌కు నేతృత్వం వహించడం ఇదే మొదటిసారి.రాజాచారికి ఫైటర్‌ జెట్‌ విమానాలను నడపడంలో 2500 గంటల అనుభవం ఉంది.రాజాచారి బృందంలోని మిగతా ముగ్గురిలో జర్మనీకి చెందిన మథియాస్‌ మారర్‌ (51) రోదసిలోకి వెళ్లిన 600వ వ్యక్తిగా గుర్తింపు పొందారు.డాక్టర్‌ థామస్‌ మార్ష్‌బర్న్‌ (61) ఈ ట్రిప్‌లో స్పేస్‌వాక్‌ చేయనున్నారు. ఫ్లైట్‌ సర్జన్‌ అయిన మార్ష్‌బర్న్‌ అంతరిక్ష కేంద్రానికి వెళ్లడం ఇది మూడోసారి. ఇక, నాలుగో వ్యక్తి కేలా బారన్‌ (35) నేవీ లెఫ్టినెంట్‌ కమాండర్‌.

## 2024లో చంద్రుడిపైకి
ఎప్పుడో అపోలోతో ఆపేసిన చంద్రయానాన్ని మళ్లీ పునరుద్ధరించేందుకు చేపట్టిన మిషనే ఈ ఆర్టెమిస్‌.బృందంలోని 18 మందిలో ఇద్దరు 2024లో చంద్రుడిపై అడుగుపెట్టనున్నారు. ఆర్టెమిస్‌ టీమ్‌లోని ఒకరికి కుజుడిపైకీ వెళ్లే అవకాశం ఉంటుంది.ఆ మిషన్లలో రాజాచారి దేనికి ఎంపికైనా అది తెలుగువారికి గర్వకారణమే.

## మూలాలు

వర్గం:అంతరిక్ష శాస్త్రవేత్తలు
ఫ్రీ ఇండియా సెంటర్

thumb| బెర్లిన్‌లోని ఫ్రీ ఇండియా సెంటర్‌ నిర్వహించిన స్వతంత్ర భారత తాత్కాలిక ప్రభుత్వ స్థాపన వేడుక. ఇండియన్ లీజియన్ సైనికులు. జర్మన్, భారతీయ ప్రముఖులూ హాజరయ్యారు
**ఫ్రీ ఇండియా సెంటర్,** సుభాస్ చంద్రబోస్ నేతృత్వంలో నెలకొల్పిన తాత్కాలిక ప్రభుత్వమైన ఆజాద్ హింద్ యొక్క ఐరోపా శాఖ. దీనిని బోస్ 1942లో జర్మనీలో ఉన్నప్పుడు స్థాపించాడు. దీనికి ACN నంబియార్ నాయకత్వం వహించాడు.

ఐరోపాలో అక్ష రాజ్యాలతో సంబంధాలు నెరపడం, ఇండియన్ లీజియన్ కోసం స్వచ్ఛంద కార్యకర్తలను నియమించడం, వారికి మద్దతు నివ్వడం, ఆజాద్ హింద్ రేడియోను నిర్వహించడం జపాన్ మద్దతుతో ఆగ్నేయాసియాలో ఏర్పాటు చేయతలపెట్టిన పెద్ద తాత్కాలిక ప్రభుత్వం కోసం భూమిక సిద్ధం చేయడం వంటివి దాని విధుల్లో ఉన్నాయి. దాని ప్రధాన స్థావరం బెర్లిన్‌లో ఉండగా, ఇటలీలో, ఆక్రమిత ప్యారిస్‌లో శాఖా కార్యాలయాలు కూడా ఉన్నాయి. బెర్లిన్‌లో స్థాపించినప్పుడు నాజీ జర్మనీ ఫ్రీ ఇండియా సెంటర్‌కు దౌత్య కార్యాలయ హోదా ఇచ్చింది. టైర్‌గార్టెన్‌లోని నం. 2A లీచ్‌టెన్‌స్టైనర్ అల్లీలో దానికి ఒక కార్యాలయం ఉంది. అయితే దీని కార్యకలాపాలు కొంత కాలం పాటు హోటళ్లలో లేదా చార్లోటెన్‌బర్గ్‌లోని సోఫియెన్‌స్ట్రాస్సేలోని బోస్ ఉన్న చివరి ఇంటిలో నిర్వహించారు. 

## మూలాలు


వర్గం:భారత స్వాతంత్ర్య విప్లవోద్యమం
వర్గం:భారత స్వాతంత్ర్యోద్యమంలో పాల్గొన్న ప్రవాస భారతీయ సంస్థలు
జి.ఎ.నటేశన్

**గణపతి అగ్రహారం అన్నాదురై అయ్యర్ నటేశన్** (1873 ఆగస్టు 25 - 1948 ఏప్రిల్ 29) స్వాతంత్ర్య సమరయోధుడు, రచయిత, పాత్రికేయుడు, ప్రచురణకర్త, రాజకీయ నాయకుడు. అతను G. A. నటేశన్ & కో అనే ప్రచురణ సంస్థను స్థాపించాడు. అది జాతీయవాద పుస్తకాలను ప్రచురించింది. వాటిలో ప్రముఖమైనది *ది ఇండియన్ రివ్యూ*.

## తొలి జీవితం
నటేశన్ తంజావూరు జిల్లాలోని గణపతి అగ్రహారం గ్రామంలో 1873 ఆగస్టు 25 న జన్మించాడు. కుంభకోణంలో పాఠశాల విద్య అభ్యసించి, మద్రాసులోని ప్రెసిడెన్సీ కళాశాల నుండి ఆర్ట్స్‌లో పట్టభద్రుడయ్యాడు. ప్రచురణకర్తగా వృత్తిని ప్రారంభించాడు. 1897లో తన స్వంత పబ్లిషింగ్ కంపెనీ, G. A. నటేసన్ & కోని ప్రారంభించే ముందు అతడు గ్లిన్ బార్లో క్రింద శిక్షణ పొందాడు.

## స్వాతంత్ర్య పోరాటంలో పాత్ర
నటేశన్ 1900 తొలి రోజుల నుండి భారత స్వాతంత్ర్యోద్యమంలో పాల్గొన్నాడు. ఆంగ్లంలో ది ఇండియన్ రివ్యూ మాసపత్రికను ప్రారంభించాడు. ఎక్కువగా జాతీయవాద ఇతివృత్తాలపై రచనలు చేసే ది ఇండియన్ రివ్యూలో సాహిత్య సమీక్షలు, దృష్టాంతాలు, ఆర్థిక వ్యవస్థ, వ్యవసాయంపై కూడా రచనలు వేసేవారు. ఈ పత్రిక "ఆసక్తికరమైన అన్ని అంశాలపై చర్చకు అంకితం చేయబడింది" అని నటేశన్ మొదటి పేజీలో ప్రచారం చేశాడు.

మహాత్మా గాంధీ 1915లో భారతదేశానికి వచ్చిన తర్వాత మొదటిసారిగా మద్రాసు సందర్శించినప్పుడు, అతను జార్జ్‌టౌన్‌లోని తంబు చెట్టి వీధిలో నటేశన్ ఇంట్లోనే బస చేశాడు. అతని బస 1915 ఏప్రిల్ 17 నుండి 1915 మే 8 వరకు కొనసాగింది.

## మలి జీవితం
తన తరువాతి జీవితంలో, నటేశన్ భావజాలంలో మార్పులు చోటు చేసుకున్నాయి. దాంతో అతడు ఇండియన్ లిబరల్ పార్టీలో చేరాడు. 1922లో లిబరల్ పార్టీ జాయింట్ సెక్రటరీగా ఎన్నికయ్యాడు. 1923లో కౌన్సిల్ ఆఫ్ స్టేట్‌కు నాన్-అఫీషియల్ సభ్యునిగా నామినేట్ చేయబడ్డాడు. 1931లో రెండవసారి అతను కౌన్సిల్ ఆఫ్ స్టేట్ సభ్యునిగా ఉన్న సమయంలో, నటేశన్ కెనడాలోని ఎంపైర్ పార్లమెంటరీ అసోసియేషన్‌కు భారతీయ దళ సభ్యుడిగా పనిచేశాడు. 1933-34లో ఇండియన్ ఐరన్ అండ్ స్టీల్ టారిఫ్ బోర్డు సభ్యునిగా కూడా నటేశన్ పనిచేశాడు. 1938లో మద్రాసు షరీఫ్‌గా నియమితులయ్యాడు. నటేసన్ 1948 ఏప్రిల్ 29 న తన 74వ ఏట మరణించాడు. ఆయన మరణించే వరకు చురుకుగానే ఉన్నాడు.

## మూలాలు

## వెలుపలి లంకెలు

వర్గం:తొలగించవలసిన బొమ్మలు
వర్గం:తమిళనాడు స్వాతంత్ర్య సమర యోధులు
వర్గం:తమిళనాడు రచయితలు
వర్గం:తమిళనాడు పాత్రికేయులు
వర్గం:బ్రిటిషు భారతదేశ కేంద్ర శాసనమండలి సభ్యులు
వర్గం:1873 జననాలు
వర్గం:1948 మరణాలు
బీకామ్‌లో ఫిజిక్స్

**బీకామ్‌లో ఫిజిక్స్** తెలుగులో రూపొందుతున్న సినిమా. రెడ్ కార్పెట్ రీల్ ప్రోడ‌క్ష‌న్ బ్యాన‌ర్‌పై శ్యామ్ జే చైత‌న్య‌ నిర్మించి ఈ సినిమాకు దర్శకత్వం వహించాడు. అంకిత రాజ్‌పూత్‌, య‌శ్వంత్, నగ‌రం సునీల్‌, మేఘ‌నా చౌద‌రి ప్రధాన పాత్రల్లో నటించిన ఈ సినిమా ఫస్ట్‌లుక్‌ను 23 జులై 2020న, టీజర్‌ను ఆగష్టు 15, 2020న,  ట్రైలర్‌ను ఏప్రిల్ 17, 2021న విడుదల చేశారు.
## నటీనటులు
*అంకిత రాజ్‌పూత్‌  
*య‌శ్వంత్  
*నగ‌రం సునీల్‌  
*మేఘ‌నా చౌద‌రి
*జబర్దస్త్ అప్పారావు 
## సాంకేతిక నిపుణులు
*బ్యానర్: రెడ్ కార్పెట్ రీల్ ప్రోడ‌క్ష‌న్ 
*క‌థ‌,మాట‌లు,స్క్రీన్‌ప్లే,నిర్మాత‌,ద‌ర్శ‌క‌త్వం: శ్యామ్ జే చైత‌న్య‌
*సంగీతం : ఏకె రిషాల్ సాయి, ఎం టి క‌విశంక‌ర్‌
*ఎడిట‌ర్‌ :  శ్యాం
*సినిమాటోగ్రఫీ:  ఆర్లి
*ప్రోడ‌క్ష‌న్ డిజైన‌ర్‌ : స్వాధిన్ శ‌ర్మ‌
*ఎగ్జిక్యూటివ్ ప్రోడ్యూస‌ర్‌: పెరుమాళ్ మ‌లినేని
*పి.ఆర్.ఓ: మేఘ శ్యామ్- లక్ష్మీ నివాస్

## మూలాలు

వర్గం:2021 తెలుగు సినిమాలు
గరిమెళ్ళపాడు

**గరిమెళ్ళపాడు**, తెలంగాణ రాష్ట్రం, భద్రాద్రి కొత్తగూడెం జిల్లా, చుంచుపల్లి మండలంలోని జనగణన పట్టణం, రెవెన్యూ గ్రామం. 2011 భారత జనాభా లెక్కల ప్రకారం ఇక్కడ 6296 మంది ఉన్నారు. ఈ పట్టణం కొత్తగూడెం పురపాలక సంఘం లో ఒక భాగంగా ఉంది.2011 జనగణన సమాచారం ప్రకారం గరిమెళ్ళపాడు గ్రామ లొకేషన్ కోడ్ (గ్రామం కోడ్) 579390. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం అవిభక్త ఖమ్మం జిల్లాలో, ఇదే మండలంలో ఉండేది.

## భౌగోళికం
ఈ పట్టణం  అక్షాంశరేఖాంశాల మధ్య ఉంది. ఇది 7.7 చకిమీల విస్తీర్ణంలో ఉంది.

## సమీప గ్రామాలు
సీతంపేట, గరీబ్ పేట, పెనగడప, లక్ష్మీదేవిపల్లె, చుంచుపల్లె, బోడు, కొప్పురాయి, బేతంపూడి, కొత్తగూడెం మొదలైన గ్రామాలు ఇక్కడికి సమీపంలో ఉన్నాయి.

## జనాభా గణాంకాలు
2011 భారత జనాభా లెక్కల ప్రకారం, గరిమెళ్ళపాడులో 6,296 జనాభా ఉంది. ఇందులో పురుషులు 3,098 మంది కాగా, మహిళలు 3,198 మంది ఉన్నారు. గరిమెళ్ళపాడు సగటు అక్షరాస్యత రేటు 77.91% కాగా, ఇది దేశ సగటు 67.02% కంటే ఎక్కువగా ఉంది. పురుషుల అక్షరాస్యత 84.99% కాగా, స్త్రీల అక్షరాస్యత 71.13%గా ఉంది.

## రవాణా
ఇక్కడికి సమీపంలోని భద్రాచలం, కొత్తగూడెం ప్రాంతాలలో రైల్వే స్టేషన్లు ఉన్నాయి. కొత్తగూడెం నుండి గరిమెళ్ళపాడుకి రోడ్డు కనెక్టివిటీ ఉంది.

## ప్రార్థనా మందిరాలు
* వెంకటేశ్వరస్వామి దేవాలయం
* రామాలయం
* సాయిబాబా దేవాలయం
* కట్ట మైసమ్మ దేవాలయం
* మస్జిద్-ఇ-గౌసియా
* మస్జిద్-ఎ-మొహమ్మదియా

## విద్యాసంస్థలు
* సిద్ధార్థ ఒకేషనల్ జూనియర్ కళాశాల
* ప్రభుత్వ కాలేజీ జూనియర్
* ఎస్ఆర్ డిజి స్కూల్
* సెయింట్ ఆండ్రూస్ ఉన్నత పాఠశాల
* ప్రభుత్వ ఉన్నత పాఠశాల

## ఇతర వివరాలు
2021, మార్చి 3న ఈ పట్టణంలో 39.8 డిగ్రీల సెల్సియస్‌గా గరిష్ఠ ఉష్ణోగ్రత నమోదైంది.

## మూలాలు

## వెలుపలి లంకెలు

వర్గం:జనగణన పట్టణాలు
వర్గం:భద్రాద్రి కొత్తగూడెం జిల్లా జనగణన పట్టణాలు
అక్షర గౌడ

**అక్షర గౌడ **భారతదేశానికి చెందిన సినిమా నటి. ఆమె 2011లో ఉయార్తిరు 420 తమిళ్ సినిమా ద్వారా సినీరంగంలోకి అడుగుపెట్టి హిందీ, తెలుగుతో పాటు కన్నడ భాషా సినిమాల్లో నటించింది.
## నటించిన సినిమాలు

### టెలివిజన్

## మూలాలు

వర్గం:1991 జననాలు
దృశ్యం 2

**దృశ్యం 2** 2021లో విడుదలైన తెలుగు సినిమా.  సురేష్ ప్రొడక్షన్స్, రాజ్ కుమార్ థియేటర్స్ ప్రైవేట్ లిమిటెడ్, మ్యాక్స్ మూవీస్ బ్యానర్ల పై డి సురేష్ బాబు, ఆంటోనీ పెరంబవూర్, రాజ్ కుమార్ సేతుపతి నిర్మించిన ఈ సినిమాకు జీతూ జోసెఫ్ దర్శకత్వం వహించాడు.  దగ్గుబాటి వెంకటేష్, మీనా, నదియా, నరేష్ ప్రధాన పాత్రల్లో నటించిన ఈ సినిమా 25 నవంబర్ 2021న విడుదలైంది.
## కథ
2014లో విడుదలైన దృశ్యం కథకు కొనసాగింపుగా ఈ సినిమాను నిర్మించారు. వరుణ్‌ మృతి తర్వాత రాంబాబు (వెంకటేశ్‌)  కుటుంబంలో ఏళ్లు గడుస్తున్నా అలజడి కొనసాగుతూనే ఉంటుంది. దృశ్యంలో కేబుల్ ఆప‌రేట‌ర్ గా ఉన్న రాంబాబు సినిమా థియేటర్ ఓనర్‌గా మారుతాడు. సినిమాలే లోకంగా జీవించే రాంబాబు సినిమా తీయాల‌ని ల‌క్ష్యంగా పెట్టుకుంటాడు. అంత సాఫీగా సాగుతున్న సమయంలో రాంబాబు జీవితంలోకి   గీతా ప్రభాకర్ (నదియా), ప్రభాకర్ (నరేష్) లు తన కొడుకు వరుణ్ కేసును తోడుతారు. ఈ క్రమంలో రాంబాబు ఏం చేశాడు ? ఈ క్ర‌మంలో పోలీస్ స్టేషన్‌లో పూడ్చిన వరుణ్ శవాన్ని పోలీసులు క‌నిపెడుతారా ?  ఆ కేసు నుంచి రాంబాబు ఎలా గట్టెక్కాడు? అనేదే మిగతా కథ.

## తారాగణం

*దగ్గుబాటి వెంకటేష్
*మీనా
*నరేష్
* నదియా
* సూజ వ‌రుణీ 
* కృతిక
* ఎస్తేర్ అనిల్
* సంపత్ రాజ్
* తనికెళ్ళ భరణి
*పూర్ణ 
* వినయ్ వర్మ
*సత్యం రాజేష్  
*షఫి 
*తాగుబోతు రమేశ్ 
*గౌతంరాజు
* సి.వి.ఎల్.నరసింహారావు
*రాజా రవీంద్ర
* నాయుడు గోపి 
*తమ్మారెడ్డి భరద్వాజ
*చమ్మక్ చంద్ర
*జబర్దస్త్ అవినాష్
*సమ్మెట గాంధీ
*రాజేంద్ర 
*ప్రియాంక

## సాంకేతిక నిపుణులు
*బ్యానర్: సురేష్ ప్రొడక్షన్స్, రాజ్ కుమార్ థియేటర్స్ ప్రైవేట్ లిమిటెడ్  
*నిర్మాత: డి సురేష్ బాబు, ఆంటోనీ పెరంబవూర్, రాజ్ కుమార్ సేతుపతి
*కథ, స్క్రీన్‌ప్లే, దర్శకత్వం: జీతూ జోసెఫ్ 
*సంగీతం: అనూప్ రూబెన్స్
*సినిమాటోగ్రఫీ: సతీష్ కురుప్
* ఎడిటింగ్: మార్తాండ్ కె. వెంకటేష్
## మూలాలు

## వెలుపలి లింకులు

వర్గం:2021 తెలుగు సినిమాలు
వర్గం:వెంకటేష్ నటించిన సినిమాలు
వర్గం:మీనా నటించిన సినిమాలు
తోపుదుర్తి ప్రకాష్ రెడ్డి

**తోపుదుర్తి ప్రకాష్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాప్తాడు నియోజకవర్గం నుండి ఎమ్మెల్యేగా గెలిచాడు. 
## జననం, విద్యాభాస్యం
తోపుదుర్తి ప్రకాష్‌ రెడ్డి ఆంధ్రప్రదేశ్ రాష్ట్రం, అనంతపురం జిల్లా, ఆత్మకూరు మండలం, తోపుదుర్తి గ్రామంలో  ఆత్మారామిరెడ్డి, ప్రేమకుమారి దంపతులకు జన్మించాడు. ఆయన బీఈ పూర్తి చేశాడు. 
## రాజకీయ జీవితం
తోపుదుర్తి ప్రకాష్‌ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2009లో కాంగ్రెస్‌ అభ్యర్థిగా రాప్తాడు నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి పరిటాల సునీత పై 1950 ఓట్ల స్వల్ప తేడాతో ఓడిపోయాడు. ఆయన 2012లో వైఎస్సార్ కాంగ్రెస్ పార్టీలో చేరి రాప్తాడు నియోజకవర్గవైసీపీ ఇంఛార్జ్ గా నియమితుడయ్యాడు.

తోపుదుర్తి ప్రకాష్‌ రెడ్డి  2014లో వైసీపీ అభ్యర్థిగా రాప్తాడు నియోజకవర్గం  నుండి పోటీ చేసి తన సమీప  ప్రత్యర్థి టీడీపీ అభ్యర్థి పరిటాల సునీతపై 7774 ఓట్ల తేడాతో ఓడిపోయాడు. ఆయన 2019లో అభ్యర్థిగా పోటీ చేసి తన సమీప  ప్రత్యర్థి టీడీపీ అభ్యర్థి పరిటాల సునీత పై 25,575  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఆయన 2021లో తిరుపతి లోక్‌సభ సీటు ఉప ఎన్నికకు నియోజకవర్గం పరిధిలోని సూళ్ళూరుపేట నియోజకవర్గం వైసీపీ ఇన్‌ఛార్జ్‌గా పని చేశాడు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:1973 జననాలు
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
ప్రేమ ఎంత మధురం ప్రియురాలు అంత కఠినం

**ప్రేమ ఎంత మధురం ప్రియురాలు అంత కఠినం** 2017లో విడుదలైన రొమాంటిక్‌ థ్రిల్లర్‌ తెలుగు సినిమా. థర్డ్ ఐ క్రియేషన్స్, జయ పద్మనాభన్ ఫిలింస్ ప్రైవేట్ లిమిటెడ్ బ్యాన‌ర్‌పై రఘురాం రొయ్యూరు, గోవర్ధన్ నిర్మించిన ఈ సినిమాకు గోవర్థన్ గజ్జల దర్శకత్వం వహించాడు. చంద్రకాంత్ దత్త, రాధికా మెహరోత్ర, పల్లవి డోర ప్రధాన పాత్రల్లో నటించిన ఈ సినిమా 17 నవంబర్‌ 2017న విడుదలైంది.
## నటీనటులు
*చంద్రకాంత్ దత్త  
*రాధికా మెహరోత్ర  
*పల్లవి డోర
*తనికెళ్ళ భరణి  
*తులసి  
*జెమిని సురేశ్‌
*అనూష పోవాకు
*శ్రవణ్ రెడ్డి 
*ఆదిత్య పంచముఖ్ యల్లా

## సాంకేతిక నిపుణులు
*బ్యానర్: థర్డ్ ఐ క్రియేషన్స్, జయ పద్మనాభన్ ఫిలింస్ ప్రైవేట్ లిమిటెడ్  
*నిర్మాతలు:  రఘురాం రొయ్యూరు, గోవర్థన్ గజ్జల, శ్రీకాంత్ పద్మనాభన్
*కథ, స్క్రీన్‌ప్లే, దర్శకత్వం: గోవర్థన్ గజ్జల 
*సంగీతం:  జితిన్ రోషన్
*సినిమాటోగ్రఫీ:  మనోజ్ రెడ్డి
*పాటలు: కిట్టు విస్సాప్రగడ

## మూలాలు

## బయటి లింకులు
* 

వర్గం:2017 తెలుగు సినిమాలు
బియ్యపు మధుసూదన్ రెడ్డి

**బియ్యపు మధుసూదన్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో శ్రీకాళహస్తి నియోజకవర్గం నుండి ఎమ్మెల్యేగా గెలిచాడు. 2024 అసెంబ్లీ ఎన్నికల్లో అదే నియోజక వర్గంలో తెలుగు దేశం పార్టీకి చెందిన బొజ్జల సుధీర్ రెడ్డి చేతిలో పరాజయం పాలయ్యాడు.

## జననం, విద్యాభాస్యం
బి. మధుసూదన్‌ రెడ్డి 15 మే 1971లో ఆంధ్రప్రదేశ్ రాష్ట్రం, చిత్తూరు జిల్లా, శ్రీకాళహస్తి మండలం, అమ్మపాలెం గ్రామంలో  జన్మించాడు. ఆయన బీఏ వరకు పూర్తి చేశాడు.

## రాజకీయ జీవితం
బి. మధుసూదన్‌ రెడ్డి వైఎస్సార్‌ కాంగ్రెస్‌ పార్టీ ద్వారా రాజకీయాల్లోకి వచ్చాడు. ఆయన  జగన్‌ చారిటబుల్‌ ట్రస్ట్‌ను స్థాపించి నియోజకవర్గంలో సామాజిక కార్యక్రమాలను  నిర్వహించాడు. ఆయన శ్రీకాళహస్తి నియోజకవర్గ సమన్వయకర్తగా ఉంటూ 2014లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి చేతిలో 7583 ఓట్ల తేడాతో ఓడిపోయాడు. 

బి. మధుసూదన్‌ రెడ్డి 2019లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి పై 38141 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. 

## నవరత్న నిలయం
బి. మధుసూదన్‌ రెడ్డి 'జగనన్న నవరత్న’ పథకాలతో ప్రజల జీవనస్థాయి ప్రమాణాలు ఎలా పెరిగాయో స్ఫురించేలా తొమ్మిది పురుష హస్తాలు, నాలుగు మహిళ హస్తాలతో నవరత్న పథకాలను గుడి కట్టించాడు. ఈ నిలయం మధ్యలో పేదలకు కేటాయించిన జగనన్న పక్కాగృహాన్ని ప్రత్యేకంగా అద్దాల గోపురాన్ని నిర్మించారు.ఈ అద్దాల మహల్‌ లో రాగి ఆకుల్లో సీఎం జగన్‌ బొమ్మను చిత్రీకరించగా అందులోకి వెళ్లి ఎటు చూసినా సీఎం వైఎస్‌ జగన్‌ ఫొటోలు కనిపిస్తాయి.

## వివాదాలు
2020 లో కరోనా సమయంలో శ్రీకాళహస్తి నియోజకవర్గపు ఎమ్మెల్యే బియ్యపు మదుసూధన్ రెడ్డి నిబంధనలకు విరుద్ధంగా ట్రాక్టర్లతో ర్యాలీ నిర్వహించి వివాదానికి కారణమయ్యాడు. ఇందులో పాల్గొన్న అధికారులకు కరోనా వైరస్ సోకింది. తర్వాత వెంటవెంటనే ఎక్కువ కరోనా కేసులు నమోదు కావడంతో శ్రీకాళహస్తి రెడ్ జోన్ గా ప్రకటించబడింది.
2024 ఎన్నికలకు ముందు అమరావతి రాజధాని అంశంపై కూడా వివాదాస్పద వ్యాఖ్యలు చేశాడు. శ్రీకాళహస్తి ఆలయంలో వెండి అమ్మకాల్లో అవకతవకలు జరిగినట్లు ఈయనమీద ఆరోపణలు వచ్చాయి.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:1971 జననాలు
వర్గం:ఆంధ్రప్రదేశ్ శాసన సభ్యులు (2019)
శ్రీ మంత్రాలయ రాఘవేంద్రస్వామి మహత్యం

**శ్రీ మంత్రాలయ రాఘవేంద్రస్వామి మహత్యం** 1987, ఫిబ్రవరి 27వ తేదీన శ్రీచక్ర ప్రొడక్షన్స్ బ్యానర్‌పై విడుదలైన తెలుగు డబ్బింగ్ సినిమా. ఇది 1985లో విడుదలైన తమిళ సినిమా శ్రీరాఘవేంద్రర్‌కి డబ్బింగ్.
## నటీనటులు
* రజనీకాంత్
* లక్ష్మి
* విష్ణువర్ధన్
* సత్యరాజ్
* మోహన్
* అంబిక
* జె.వి.సోమయాజులు
*
*
* కె.ఆర్.విజయ
* ఢిల్లీ గణేష్
*
*
*
* మేజర్ సుందర్రాజన్
* వై.జి.మహేంద్రన్
* తంగయ్ శ్రీనివాసన్
* పూర్ణం విశ్వనాథన్
* వి. ఎస్. రాఘవన్
* సెంథామరై 
* జనకరాజ్
* ఎస్. ఆర్. వీరరాఘవన్
* శ్రీకాంత్
* జి. శ్రీనివాసన్
* మనోరమ
* నిషా నూర్
* టైపిస్ట్ గోపు
* వెన్నిరాడై మూర్తి
* పీలీ శివం 
* సి. వసంత
* పండరీబాయి
*
*

## సాంకేతికవర్గం
* దర్శకుడు: ఎస్.పి.ముత్తురామన్
* నిర్మాత: గోగినేని ప్రసాద్
* మాటలు, పాటలు: గోపి 
* నేపథ్యగానం : యేసుదాస్, వాణీ జయరాం, మాధవపెద్ది సురేష్
* సంగీత దర్శకుడు: ఇళయరాజా
* ఛాయాగ్రహణం: టి.ఎస్.వినాయకం
* ఎడిటింగ్: నాయుడి మహేశ్వరరావు 
* బ్యానర్స్: శ్రీచక్ర ప్రొడక్షన్స్
## పాటలు
ఈ చిత్రంలోని పాటలకు ఇళయరాజా సంగీతం అందించాడు.
# ఆడవే లలనా నాట్యమాడవే దేవుని తాండవమే - కె.జె.యేసుదాసు
# గతిర్ భక్తాప్రవుసాక్షి నివాసా శరణం ( శ్లోకం ) -
# పూజ్యాయ రాఘవేంద్రాయ సత్యదేవ - కె.జె.యేసుదాసు, వాణీ జయరామ్
# రామనామమను వేదమే రాగ తాళముల గీతమై - కె.జె.యేసుదాసు, వాణీ జయరామ్
# వేడితిని దేవదేవ  - కె.జె.యేసుదాసు బృందం

## మూలాలు

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:లక్ష్మి నటించిన సినిమాలు
వర్గం:కె.ఆర్.విజయ నటించిన సినిమాలు
వర్గం:ఇళయరాజా సంగీతం అందించిన సినిమాలు
జి.ఎస్.ధిల్లాన్

**గుర్డియాల్ సింగ్ ధిల్లాన్**, (1915 ఆగష్టు 6 - 1992 మార్చి 23) భారత జాతీయ కాంగ్రెస్ పార్టీకి చెందిన భారత రాజకీయ నాయకుడు. అతను రెండుసార్లు లోక్‌సభ స్పీకర్‌గా, ఇంటర్-పార్లమెంటరీ యూనియన్ అధ్యక్షుడిగా (1973–76)  కెనడాలో భారతీయ హైకమిషనర్‌గా (1980–82) పనిచేశాడు. 

## జీవితం తొలిదశ
1915 ఆగష్టు 6న, గుర్డియాల్ సింగ్ ధిల్లాన్ పంజాబ్‌లోని అమృత్‌సర్ నగరానికి పశ్చిమాన 20 కి.మీ. దూరంలో ఉన్న పంజ్వార్‌లో ధిల్లాన్ జాట్ కుటుంబంలో జన్మించాడు. అతను భంగి మిస్ల్ పాలకుల వారసులకు చెందివాడు. అతను చదివింది అమృత్‌సర్ ఖల్సా కళాశాల, లాహోర్ లోని ప్రభుత్వ కళాశాల నుంచి న్యాయ పట్టభద్రులుగా పట్టాపొందాడు. న్యాయవిద్యకు ముందు పంజాబ్ విశ్వవిద్యాలయం న్యాయ కళాశాల, లాహోర్ లోచదివాడు.  అతను 1947లో హర్సే చిన మోఘా మోర్చా తిరుగుబాటులో క్రియాశీల పాత్ర పోషించాడు 

## రాజకీయ జీవితం
ధిల్లాన్ పంజాబ్ శాసనసభలో సభ్యుడు (1952-1967). అతను పంజాబ్ శాసనసభ ఉప సభాపతిగా 1952 నుండి 1954 వరకు,  సభాపతిగా 1954 నుండి 1962 వరకు వ్యవహరించాడు.  1967లో అతను టార్న్ తరణ్ పార్లమెంటరీ నియోజకవర్గానికి ప్రాతినిధ్యం వహిస్తున్న భారత పార్లమెంటు దిగువ సభ అయిన లోక్‌సభకు తొలిసారిగా ఎన్నికయ్యాడు.  అతను 1985లో ఫిరోజ్‌పూర్ నుండి ఎన్నికయ్యాడు 

ధిల్లాన్ రెండు పర్యాయాలు లోక్‌సభ స్పీకర్‌గా పనిచేశారు (1969–71, 1971–75) భారత ప్రభుత్వంలో వ్యవసాయ మంత్రిగా పనిచేశారు (1986–1988).[8] 

ఆయన పార్లమెంటులో గడిపిన సమయానికి సంబంధించి, లోక్‌సభ వెబ్‌సైట్‌లో ఆయన జీవిత చరిత్ర ఈ క్రింది విధంగా వ్యక్తీకరించబడింది:

రాజీలేని సూత్రాల వ్యక్తి, అతను పార్లమెంటు సంస్థను ప్రజాస్వామ్య దేవాలయంగా భావించాడు.సభ, దాని సంప్రదాయాలు, సమావేశాలపై గొప్ప గౌరవాన్ని కలిగి ఉన్నాడు. సభ మానసిక స్థితిని త్వరగా అంచనా వేయగల అరుదైన సామర్థ్యం, ఆచరణాత్మకమైన విధానం లోక్‌సభ స్పీకర్ కార్యాలయం గురుతర బాధ్యతను గౌరవప్రదంగా నిర్వహించడంలో అతనికి సహాయపడింది. ఇంటర్-పార్లమెంటరీ కౌన్సిల్ ప్రెసిడెంట్‌గా ధిల్లాన్ ఎన్నిక కావడం తనకు, భారత ప్రజలకు, పార్లమెంటుకు కూడా గొప్ప గౌరవం.[1]

కర్తార్ సింగ్‌తో కలిసి, అతను 1970ల ప్రారంభంలో 'స్టోరీస్ ఫ్రమ్ సిక్కు హిస్టరీ' పేరుతో ఎనిమిది పిల్లల పుస్తకాల శ్రేణిని రచించాడు. గుండె బైపాస్ సర్జరీ చేయించుకున్న ధిల్లాన్ 1992 మార్చి 23న అఖిల భారత వైద్య విజ్ఞాన సంస్థ, న్యూ ఢిల్లీలో గుండెపోటుతో మరణించాడు. 

## ఇది కూడ చూడు

వర్గం:5వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:1992 మరణాలు
వర్గం:1915 జననాలు


## వెలుపలి లంకెలు
గోపాష్టమి

**గోపాష్టమి** అనేది శ్రీకృష్ణుడిని, ఆవులను పూజించే పండుగ. దీపావళి తరువాత, కార్తీక మాసం శుక్లపక్ష అష్టమిని **గోపాష్టమి**గా జరుపుకుంటారు. ఇది కృష్ణుని తండ్రి, నంద మహారాజు, బృందావనంలోని గోవులను సంరక్షించే బాధ్యతను కృష్ణుడికి అప్పగించినప్పుడు నిర్వహించిన వేడుక. నందనవనం లోని ప్రజలను కాపాడటానికి శ్రీకృష్ణుడు గోవర్ధన గిరిని చిటికెన వేలుతో పైకి లేపింది కూడా ఈ రోజే అని పురాణాలు చెబుతున్నాయి. ఇది యుక్త వయస్సు వారు నిర్వహించుకుననే పండగ. 
## ప్రాముఖ్యత
నంద మహారాజు శ్రీకృష్ణుని తండ్రి. ఆ రోజుల్లో పెద్దలు దూడల సంరక్షణ బాధ్యత పిల్లలకు అప్పగించేవారు.  శ్రీకృష్ణుడు, బలరాముడు ఐదు సంవత్సరాల వయస్సు దాటినందున, గోసంరక్షకులుగా ఐదవ సంవత్సరం ఉత్తీర్ణులైన వారికి పచ్చిక మైదానంలో గోవుల బాధ్యతను ఇవ్వడానికి అంగీకరించారు. బృందావనంలో మొదటిసారిగా ఆవును మేపడానికి వెళుతున్నప్పుడు శ్రీకృష్ణుడు, బలరాముడికి వేడుక నిర్వహించాలని నంద మహారాజు నిర్ణయించుకున్నాడు. కృష్ణ భగవానుడి భార్య అయిన రాధ ఆవులను మేపాలనుకుంది, కానీ ఆడపిల్ల అని నిరాకరించబడింది.  కాబట్టి, ఆమె సుబల-శాఖను పోలి ఉండటంతో బాలుడి వేషం ధరించింది, ఆమె అతని ధోతీ, వస్త్రాలు ధరించి, వినోదం కోసం తన సహచరులతో కలిసి ఆవులను మేపడానికి ఇదే రోజు శ్రీకృష్ణుడి వద్దకు చేరింది.   
## వేడుకలు
ఈ రోజున గో పూజ చేస్తారు. భక్తులు గోశాలను సందర్శించి గోవులను, గోశాలను శుభ్రం చేస్తారు. ప్రత్యేక పూజలు చేసే ముందు ఆవులను వస్త్రాలు, ఆభరణాలతో అలంకరిస్తారు.  మంచి ఆరోగ్యం కోసం ప్రత్యేక మేతను తినిపిస్తారు. ఈ రోజున, సంతోషకరమైన జీవిత అనుగ్రహాన్ని పొందేందుకు ప్రదక్షిణతో పాటు శ్రీ కృష్ణ పూజ, గోవు పూజ నిర్వహిస్తారు. దైనందిన జీవితంలో గోవుల ప్రయోజనాల కోసం భక్తులు ప్రత్యేక గౌరవాన్ని కూడా చెల్లిస్తారు.  ఆవు తల్లిలాగా ప్రజల పోషకాహార అవసరాలను తీర్చడంలో సహాయపడే పాలను అందిస్తాయి, అందుకే హిందూ ధర్మంలో గోవులను పవిత్రంగా భావించి తల్లిగా పూజిస్తారు.  గోవు మహిమలు, రక్షణ గురించి భక్తులు చర్చిస్తారు. వీరంతా ఆవులకు మేత వేసి గోశాల దగ్గర విందులో పాల్గొంటారు.
## మూలాలు


వర్గం:పండుగలు
వర్గం:హిందూ పండుగలు
అబ్దుల్ లతీఫ్

**అబ్దుల్ లతీఫ్** తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. భారత జాతీయ కాంగ్రెస్ తరపున 1977 నుండి 1980 వరకు నల్గొండ లోక్‌సభ నియోజకవర్గం నుండి పార్లమెంట్ సభ్యుడిగా ప్రాతినిధ్యం వహించాడు.

## జననం, విద్య
అబ్దుల్ లతీఫ్ 1919లో మహమూద్ ఆలీ దంపతులకు తెలంగాణ రాష్ట్రం, సూర్యాపేట జిల్లా, కోదాడ మండలంలోని గుడిబండ గ్రామంలో జన్మించాడు. మెట్రిక్యులేషన్, లా కోర్సులో ఉత్తీర్ణత సాధించాడు.

## వ్యక్తిగత జీవితం
అబ్దుల్ లతీఫ్ కు సయ్యదా అక్తర్ జహాన్ తో వివాహం జరిగింది. వారికి ఇద్దరు కుమారులు, నలుగురు కుమార్తెలు.

## రాజకీయ జీవితం
1977లో జరిగిన లోక్‌సభ ఎన్నికల్లో కాంగ్రెస్ పార్టీ నుండి పోటిచేసి 2,08,892 ఓట్లు సాధించి గెలుపొందాడు.

## నిర్వహించిన పదవులు
* వైస్ ప్రెసిడెంట్, నల్గొం జిల్లా కాంగ్రెస్ కమిటీ
* అధ్యక్షుడు, అబుల్ కలాం ఆజాద్ ఎడ్యుకేషనల్ సొసైటీ, నల్గొండ
* అధ్యక్షుడు, నల్గొండ జిల్లా అంజుమన్-తారకి ఉర్దూ శాఖ
* లైఫ్ మెంబర్, నల్గొండ జిల్లా రెడ్ క్రాస్ సొసైటీ
* ఎంపీల జీతాలు- అలవెన్సులపై జాయింట్ కమిటీ సభ్యుడు

## మూలాలు

వర్గం:1919 జననాలు
వర్గం:నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:సూర్యాపేట జిల్లా వ్యక్తులు
వర్గం:సూర్యాపేట జిల్లా రాజకీయ నాయకులు
వర్గం:6వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ న్యాయవాదులు
దీప్ జోషి

**దీప్ జోషి** ఒక భారతీయ సామాజిక కార్యకర్త, ఎన్జిఓ కార్యకర్త, 2009 లో మెగసెసే అవార్డు గ్రహీత. భారతదేశంలో స్వచ్ఛంద సంస్థ ఉద్యమానికి వృత్తినైపుణ్యాన్ని తీసుకురావడంలో ఆయన నాయకత్వానికి గుర్తింపు ఉంది. అతను ఒక లాభాపేక్ష లేని సంస్థ ప్రొఫెషనల్ అసిస్టెన్స్ ఫర్ డెవలప్ మెంట్ యాక్షన్ (PRADAN) ను సహ స్థాపించాడు, దీనిలో అతను 2007 వరకు ఎగ్జిక్యూటివ్ డైరెక్టర్ గా ఉన్నాడు. ఆయనకు "గ్రామీణ సమాజాల అభివృద్ధి" కోసం చేసిన కృషికి గాను 2009 మెగసెసే అవార్డును ప్రదానం చేశారు. అతను పద్మశ్రీ పురస్కార గ్రహీత.

2012 అక్టోబరులో ఇనిస్టిట్యూట్ ఆఫ్ రూరల్ మేనేజ్ మెంట్ ఆనంద్ (ఇర్మా) చైర్మన్ గా దీప్ జోషి ఎంపికయ్యారు.

## ప్రారంభ జీవితం
దీప్ జోషి 1947లో ఉత్తరాఖండ్ లోని పితోరాఘర్ జిల్లాలోని మారుమూల ప్రాంతంలోని పురియాగ్ గ్రామంలో జన్మించాడు.

అతను స్థానిక ప్రాథమిక పాఠశాలలో ప్రారంభ విద్యను పొందాడు, తరువాత అతను అలహాబాద్ లోని మోతీలాల్ నెహ్రూ నేషనల్ ఇన్స్టిట్యూట్ ఆఫ్ టెక్నాలజీ నుండి ఇంజనీరింగ్ డిగ్రీని తీసుకున్నాడు, మసాచుసెట్స్ ఇన్స్టిట్యూట్ ఆఫ్ టెక్నాలజీ (ఎంఐటి) నుండి మాస్టర్స్ ఇంజనీరింగ్ డిగ్రీని పూర్తి చేశాడు.

## కెరీర్
భారతదేశానికి తిరిగి వచ్చిన దీప్ జోషి సిస్టమ్స్ రీసెర్చ్ ఇనిస్టిట్యూట్ లో పనిచేశారు, భారతదేశంలోని ఫోర్డ్ ఫౌండేషన్ లో ప్రోగ్రామ్ ఆఫీసర్ గా పనిచేశారు. గ్రామీణాభివృద్ధి, జీవనోపాధి ప్రోత్సాహక రంగంలో పనిచేశారు. 1983లో అతను ప్రొఫెషనల్ అసిస్టెన్స్ ఫర్ డెవలప్ మెంట్ యాక్షన్ (PRADAN) అనే ఒక లాభాపేక్ష లేని సంస్థను స్థాపించాడు. ఇది భారతదేశం అంతటా క్యాంపస్ ల నుండి విశ్వవిద్యాలయ-విద్యావంతులైన యువతను నియమించి, అట్టడుగు స్థాయి పని కోసం శిక్షణ ఇస్తుంది. స్వయం సహాయక బృందాలను నిర్మించడం, భూమి, నీటి వనరులను అభివృద్ధి చేయడం, సహజ వనరుల నిర్వహణ, అటవీ ఆధారిత జీవనోపాధి, ఉద్యానవనం, వ్యవసాయం వంటి రంగాలలో ప్రదాన్ నిమగ్నమైనది. 1987లో రాజస్థాన్ లోని అల్వార్ లో ప్రదాన్ తన మొదటి ఎస్హెచ్ జిని ఏర్పాటు చేసింది.

పేదరిక నిర్మూలన వ్యూహాలపై భారత ప్రభుత్వానికి సలహా ఇస్తున్న ఆయన, పదకొండో పంచవర్ష ప్రణాళిక కమిషన్, భారత ప్రభుత్వానికి వర్షాధార ప్రాంతాలపై వర్కింగ్ గ్రూపులో సభ్యుడిగా కూడా ఉన్నారు.

## అవార్డులు

* 2006లో దీప్ సమాజానికి చేసిన సేవలకు గాను హార్మోనీ సిల్వర్ అవార్డును అందుకున్నాడు.
* రామోన్ మెగసెసే అవార్డు ఫౌండేషన్ (ఆర్.ఎం.ఎ.ఎఫ్) 2009 మెగసెసే అవార్డు విజేతగా దీప్ను ఇతరులలో ప్రకటించింది. 
* గణతంత్ర దినోత్సవం ( 2010 జనవరి 26) సందర్భంగా భారత ప్రభుత్వం ప్రతిష్ఠాత్మక పద్మశ్రీ పురస్కారంతో సత్కరించింది.

## మూలాలు


## వెలుపలి లంకెలు

వర్గం:జీవిస్తున్న ప్రజలు
వర్గం:1947 జననాలు
వర్గం:పద్మశ్రీ పురస్కార గ్రహీతలు
వర్గం:రామన్ మెగసెసే పురస్కార గ్రహీతలు
కె.ఎస్. భరత్

**కోన శ్రీకర్‌ భరత్‌** భారతదేశానికి చెందిన క్రికెట్ క్రీడాకారుడు. ఆయనకు నవంబరు 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ లో చోటు దక్కింది. శ్రీకర్‌ భరత్‌ ఐపీఎల్‌ లో ఢిల్లీ డేర్‌డెవిల్స్‌(ఢిల్లీ క్యాపిటల్స్‌), ఐపీఎల్‌-2021 సీజన్‌లో రాయల్ ఛాలెంజర్స్ బెంగళూర్ జట్టు తరపున ప్రాతినిధ్యం వహించాడు.
## జననం, విద్యాభాస్యం
కే.ఎస్. భరత్‌ ఆంధ్రప్రదేశ్‌ రాష్ట్రం, తూర్పు గోదావరి జిల్లా,  రామచంద్రపురంలో 3 అక్టోబరు 1993న శ్రీనివాసరావు, దేవి దంపతులకు జన్మించాడు. ఆయన తండ్రి విశాఖపట్నంలో నావీలో ఉద్యోగం ఉండడంతో ఆయన విద్యాభాస్యంత అక్కడే జరిగింది. భరత్‌ విశాఖపట్నంలోని బుల్లయ్య కాలేజ్ నుండి ఎంబీఏ పూర్తి చేశాడు.
## వివాహం
కోన శ్రీకర్‌ భరత్‌ వివాహం 5 ఆగస్టు 2020న విశాఖపట్నంలోని గాజువాక ప్రాంతానికి చెందిన అంజలితో జరిగింది.

## క్రీడా జీవితం
కే.ఎస్. భరత్‌ 2012లో ఫస్ట్‌క్లాస్‌ క్రికెట్‌లోకి అడుగు పెట్టి 78 ఫస్ట్‌క్లాస్‌ మ్యాచ్‌లు ఆడిన భరత్‌ 9 సెంచరీలు, 23 అర్ధ సెంచరీలతో 4,283 పరుగులు సాధించాడు. ఆయన 2015లో గోవాతో జరిగిన రంజీ మ్యాచ్‌లో 308 పరుగులు చేసి రంజీల్లో ట్రిపుల్‌ సెంచరీ సాధించి రంజీల్లో ఈ ఘనత సాధించిన తొలి కీపర్‌గా చరిత్ర సృష్టించాడు. ఆయన భారత ‘ఎ’ జట్టులో రెగ్యులర్‌ సభ్యుడిగా ఉన్నాడు.

కే.ఎస్. భరత్‌ 2015లో ఐపీఎల్‌లో ఢిల్లీ డేర్‌డెవిల్స్‌ (ఢిల్లీ క్యాపిటల్స్‌)కు ప్రాతినిథ్యం వహించాడు.  కానీ అతడికి మ్యాచ్‌ ఆడే అవకాశం రాలేదు. ఐపీఎల్‌-2021 సీజన్‌లో మినీ వేలం-2021లో రాయల్‌ చాలెంజర్స్‌ బెంగళూరు 20 లక్షలు వెచ్చించి అతడిని కొనుగోలు చేసింది. ఆయన ఐపీఎల్‌-2021 సీజన్‌లో రాయల్‌ చాలెంజర్స్‌ బెంగళూరు జట్టుకు ప్రాతినిధ్యం వహించిన మొత్తం 191 పరుగులు సాధించాడు.  ఐపీఎల్‌-2021లో  ఢిల్లీ క్యాపిటల్స్‌తో జరిగిన మ్యాచ్‌లో భరత్‌ ఆఖరి బంతికి సిక్స్‌ కొట్టి బెంగళూరు జట్టును గెలిపించాడు. ఆయనను నవంబరు 2021లో న్యూజిలాండ్‌తో స్వదేశంలో జరిగిన టెస్టు సిరీస్‌ కోసం బీసీసీఐ చోటు కల్పించింది.

కేఎస్‌ భరత్‌ 2021 నవంబరు నాటికీ 78 ఫస్ట్‌క్లాస్‌ మ్యాచ్‌లు ఆడి 4283 పరుగులు చేయగా, లిస్ట్‌-ఎ క్రికెట్‌లో 51 మ్యాచ్‌లు ఆడి 1351 పరుగులు, టీ20 ఫార్మాట్‌లో 48 మ్యాచ్‌లు ఆడి  730 పరుగులు చేశాడు. ఆయన ఫస్ట్‌క్లాస్‌ క్రికెట్‌లో 9 సెంచరీలు 23 హాఫ్‌ సెంచరీలు, లిస్ట్‌-ఎ క్రికెట్‌లో 3 సెంచరీలు 5 హాఫ్‌ సెంచరీలు, టీ20 క్రికెట్‌లో మూడు హాఫ్‌ సెంచరీలు చేశాడు.

కోన శ్రీకర్‌ భరత్‌ 2023 ఫిబ్రవరి 09న మహారాష్ట్రలోని నాగపూర్‌లో ఆస్ట్రేలియాతో జరిగిన బోర్డర్‌- గవాస్కర్‌ ట్రోఫీ టెస్ట్‌ క్రికెట్‌ మ్యాచ్‌లో తొలిసారిగా భారత్ తరపున తన తొలి మ్యాచ్ ను ఆడాడు.

## మూలాలు

వర్గం:క్రికెట్ క్రీడాకారులు
వర్గం:తూర్పు గోదావరి జిల్లా వ్యక్తులు
మందాకిని ఆమ్టే

thumb|260x260px|మహాబలేశ్వర్ సమావేశంలో ఆమ్టే కుటుంబం: ప్రకాష్ ఆమ్టే, అతని భార్య మందాకిని ఆమ్టే, వారి కుమారులు దిగంత్, అనికేత్, వారి భార్యలు, దిగంత్ కుమారుడు అర్నవ్ (చేతిలో ఉన్నాడు) మొదలగువారు
**మందాకిని ఆమ్టే** - మహారాష్ట్రకు చెందిన వైద్యురాలు. సామాజిక కార్యకర్త. ఆమె తన భర్త డాక్టర్ ప్రకాష్ ఆమ్టేతో కలసి మహారాష్ట్రలోని గడ్చిరోలి జిల్లాలో, పొరుగు రాష్ట్రాలైన ఆంధ్రప్రదేశ్, మధ్యప్రదేశ్ లలో మాదియా గోండుల మధ్య లోక్ బిరాదారి ప్రకల్పం రూపంలో చేసిన దాతృత్వానికి 2008లో 'కమ్యూనిటీ లీడర్‌షిప్' మెగసెసే అవార్డును అందుకుంది.  ప్రముఖ సంఘసేవకుడు బాబా ఆమ్టేకు ఆమె కోడలు.

## ప్రారంభ జీవితం
మందాకిని ఆమ్టే అసలు పేరు మందాకిని దేశ్‌పాండే. ఆమె తన ఎంబిబిఎస్ పూర్తి చేసిన తర్వాత నాగ్‌పూర్ లోని ప్రభుత్వ వైద్య కళాశాలలో అనస్థీషియాలో పోస్ట్ గ్రాడ్యుయేషన్ చేయాలని నిర్ణయించుకుంది. ప్రకాష్ ఆమ్టే అక్కడ సర్జన్. ఒకే ఆపరేషన్ థియేటర్‌లో కలసి పనిచేశారు. వారి విలువలు సరిపోలాయి. అలా భార్యాభర్తలవ్వడమే కాక మంచి గుర్తింపు తెచ్చుకున్నారు.

కానీ ప్రకాష్ ఆమ్టేతో ఆమె వివాహాన్ని వ్యతిరేకిస్తూ ఆమె తండ్రి చనిపోయాడు. ఆమె కుష్టురోగుల మధ్య జీవించవలసి వస్తుందని అతనికి భయం వేసింది. మురళీధర్ దేవదాస్ ఆమ్టే (బాబా ఆమ్టే) ఆమెను ఆనందవన్‌కి పిలిచి, జీవితాంతం అడవుల్లో ప్రకాష్‌ ఆమ్టేతో కలసి జీవించడానికి నువ్వు సిద్ధమా అని అడిగారు. ఆమె బాబా ఆమ్టేకు హామీ ఇచ్చి వివాహం చేసుకుంది.

## మెగసెసె అవార్డు
డా. మందాకిని ఆమ్టే ఆమె భర్త డా. ప్రకాష్‌ ఆమ్టే.. సంయుక్తంగా 2008లో కమ్యూనిటీ నాయకత్వానికి మెగసెసే అవార్డును అందుకున్నారు.

## గుర్తింపు
1995లో మొనాకో ప్రిన్సిపాలిటీ డా. ప్రకాష్ ఆమ్టే, డా. మందాకిని ఆమ్టేల కృషికి గౌరవసూచకంగా ఒక తపాలా స్టాంపును విడుదల చేసింది. 1955లో మొదటి సారి డాక్టర్ ఆల్బర్ట్ ష్వైట్జర్‌ స్టాంప్ విడుదల చేయగా రెండవసారి మొనాకో వారి మానవతా పనికి విదేశీయులకు గౌరవార్థం ఒక స్టాంప్‌ను విడుదల చేసింది.

1950ల ప్రారంభంలో డాక్టర్ ఆల్బర్ట్ ష్వైట్జర్‌తో కలసి పనిచేసిన ఫ్రెంచి జంట మిస్టర్ గై, డాక్టర్ గ్రీట్ బార్తెలెమీ 1992లో ప్రాజెక్ట్‌ను సందర్శించారు. హేమల్కాసా, ఆఫ్రికాలో డాక్టర్ ఆల్బర్ట్ ష్వైట్జర్‌ ఉన్న పరిస్థితుల సారూప్యతను చూసి వారు చలించిపోయారు. ఈ ఫ్రెంచ్ జంట తిరిగి వెళ్లి మొనాకో ప్రిన్స్ రైనర్ IIIకి ఆమ్టేస్ గౌరవార్థం పోస్టల్ స్టాంపును విడుదల చేయమని విజ్ఞప్తి చేశారు, ఇది 1995లో జరిగింది.

## మూలాలు


## వెలుపలి లంకెలు
పాలవలస విక్రాంత్

{{Infobox Indian politician
|name             = patharlapalli pavan 
|image            = 
|residence        =  పాలకొండ, శ్రీకాకుళం జిల్లా
| alma_mater  = ఆంధ్ర విశ్వవిద్యాలయం    
|constituency1     =  
| office1        =  ఎమ్మెల్సీ 
|predecessor1     = 
|successor1       =  
| nationality = భారతీయుడు
| religion = హిందూ మతము 
| party =  [years active =  
|spouse           =  
|children         = 
|parents          =
|relatives           = 
|date of birth='''  patharlapalli pavan'' ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021 నవంబరు 11 న ఎమ్మెల్యే కోటాలో janasana ఎమ్మెల్సీ అభ్యర్థిగా ఎంపికయ్యాడు.

==జననం, విద్యాభాస్యం== 
పాలవలస విక్రాంత్‌ 1971 డిసెంబరు 23 న [ఆంధ్రప్రదేశ్, శ్రీకాకుళం జిల్లా, పాలకొండలో పాలవలస రాజశేఖరం, ఇందుమతి దంపతులకు జన్మించాడు. ఆయన బీఈ ( బ్యాచ్‌లర్‌ ఆఫ్‌ ఇంజనీరింగ్‌) పూర్తి చేశాడు.

## కుటుంబ నేపథ్యం
పాలవలస విక్రాంత్‌ తండ్రి పాలవలస రాజశేఖరం ఉణుకూరు నియోజక వర్గం ఎమ్మెల్యేగా, రాజ్యసభ సభ్యుడిగా, శ్రీకాకుళం జిల్లా జెడ్పీ ఛైర్మన్‌గా పనిచేశాడు. సోదరి రెడ్డి శాంతి పాతపట్నం నియోజకవర్గం ఎమ్మెల్యేగా, తల్లి ఇందుమతి, రేగిడి జెడ్పీటీసీగా, భార్య గౌరీ పార్వతి, పాలకొండ జెడ్పీటీసీగా బాధ్యతలు నిర్వహిస్తున్నారు. 
 
## రాజకీయ జీవితం
పాలవలస విక్రాంత్‌ తన తండ్రి పాలవలస రాజశేఖరం అడుగుజాడల్లో రాజకీయాల్లోకి వచ్చాడు. ఆయన వైఎస్సార్‌ సీపీ రాష్ట్ర కార్యదర్శిగా, శ్రీకాకుళం జిల్లా డీసీసీబీ ఛైర్మన్‌గా పనిచేశాడు. ఆయనను 2021 నవంబరు 11 న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా పార్టీ ప్రకటించింది. ఆయనకు సీఎం జగన్‌ మోహన్ రెడ్డి నవంబరు 16 న బీఫాం అందజేయగా సచివాలయంలో నామిషన్‌ దాఖలు చేశాడు.
## మూలాలు

వర్గం:శ్రీకాకుళం జిల్లా రాజకీయ నాయకులు
వర్గం:1971 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:వారసత్వ రాజకీయ నాయకులు
వర్గం:శ్రీకాకుళం జిల్లాకు చెందిన శాసనమండలి సభ్యులు
మృదుల సారాభాయ్

**మృదుల సారాభాయ్** (6 మే 1911 - 26 అక్టోబరు 1974) గుజరాత్ రాష్ట్రానికి చెందిన స్వాతంత్ర్య సమరయోధురాలు, రాజకీయ నాయకురాలు, గాంధేయవాది. ఈమే అహ్మదాబాద్‌లోని సారాభాయ్ పారిశ్రామికవేత్త కుటుంబానికి చెందినది.

## తొలి జీవితం
మృదుల 1911, మే 6న గుజరాత్ రాష్ట్రం, అహ్మదాబాద్‌ నగరంలోని ఒక సంపన్న వ్యాపార కుటుంబంలో జన్మించింది. అంబాలాల్ సారాభాయ్ - సరళా దేవి దంపతులకు ఎనిమిది మంది పిల్లలలో ఒకరైన మృదుల విక్రమ్ సారాభాయ్కి సోదరి. తల్లిదండ్రుల పర్యవేక్షణలో బ్రిటీష్, భారతీయ ఉపాధ్యాయుల సమక్షంలో ఇంటిలోనే తన చదువును కొనసాగించింది. కళాశాల చదువు కోసం 1928లో గుజరాత్ విద్యాపీఠంలో చేరింది. గాంధీజీ నేతృత్వంలో సాగిన ఉప్పు సత్యాగ్రహం ఉద్యమంలో పాల్గొనేందుకు 1929లో తన చదువును మానేసింది. విదేశీ వస్తువులు, సంస్థలను బహిష్కరించాలని గాంధీజీ ఇచ్చిన పిలుపును పాటించడంతోపాటు విదేశాలకు వెళ్ళి చదువుకోవడానికి నిరాకరించింది.

## కాంగ్రెస్ మహిళ, స్వాతంత్ర్య సమరయోధురాలు
మహాత్మా గాంధీ ప్రభావంలో భారత స్వాతంత్రోద్యమంలోకి వచ్చిన మృదుల పదేళ్ళ వయసులోనే కాంగ్రెస్‌కు చెందిన వానర సేన ("మంకీ ఆర్మీ" - ఇందిరా గాంధీ నిర్వహించిన బాల కార్యకర్తల బృందం)తో కలిసి పనిచేసింది. ఆ సమయంలోనే స్వాతంత్రోద్యమకారులకు సందేశాలు, త్రాగునీటిని అందించింది. జవహర్‌లాల్ నెహ్రూచే ప్రభావితురాలై జీవితకాల స్నేహితురాలుగా, మార్గదర్శకులుగా మారింది. 1927లో రాజ్‌కోట్‌లో యూత్ కాన్ఫరెన్స్ నిర్వహణలో సహాయం చేసింది. ఉప్పు సత్యాగ్రహం సమయంలో కాంగ్రెస్ సేవాదళ్‌లో చేరి, విదేశీ వస్త్రాలు-బ్రిటిష్ వస్తువులను బహిష్కరించింది. ఉప్పు సత్యాగ్రహంలో పాల్గొన్నందుకు బ్రిటిష్ వారు ఆమెను జైలులో పెట్టారు.

1934లో ఆల్ ఇండియా కాంగ్రెస్ కమిటీకి గుజరాత్ నుంచి ప్రతినిధిగా మృదుల ఎన్నికయింది. తరువాతి సంవత్సరాల్లో స్వతంత్ర వైఖరి రాష్ట్రానికి చెందిన ఇతర నాయకులతో గొడవల కారణంగా పార్టీ మృదులను నామినేట్ చేయడానికి నిరాకరించడంతో, స్వతంత్ర అభ్యర్థిగా పోటీచేసి అత్యధిక ఓట్ల మెజారిటీతో విజయం సాధించింది.

కాంగ్రెస్ మహిళా విభాగానికి నాయకత్వం వహించడంతోపాటు, కాంగ్రెస్ సంస్థాగత యంత్రాంగంలో ముఖ్యమైన పాత్రను కూడా పోషించింది. నేషనల్ ప్లానింగ్ బోర్డు కోసం ప్రణాళికాబద్ధమైన ఆర్థిక వ్యవస్థలో మహిళల పాత్రపై సబ్ కమిటీ కార్యదర్శిగా నియమించబడింది. ఈ నివేదికను రాజ్యాంగ ముసాయిదా, మొదటి కొన్ని బడ్జెట్ల సమయంలో తొలి శాసనసభ్యులు ఉపయోగించారు.

1946లో, పండిట్ నెహ్రూ కాంగ్రెస్ పార్టీ ప్రధాన కార్యదర్శులలో ఒకరిగా, కాంగ్రెస్ వర్కింగ్ కమిటీ సభ్యురాలిగా మృదులను నియమించాడు. అల్లర్లు చెలరేగినప్పుడు రాజీనామా చేసి గాంధీజీతోపాటు నోఖాలి వరకు వెళ్ళింది. భారతదేశ విభజన సమయంలో మత సామరస్యం, సామరస్య పునరుద్ధరణలో చురుకైన నాయకత్వం వహించింది. 1947, ఆగస్టు 15న మొదటగా పాట్నాలో గాంధీజీ అనుమతితో జెండా ఆవిష్కరణ కార్యక్రమానికి హాజరయింది. పంజాబ్‌లో అల్లర్లు జరిగినపుడు నెహ్రూను సంప్రదించి శాంతి పరిరక్షణలో చురుకైన పాత్ర పోషించేందుకు అక్కడికి వెళ్ళింది.

భారతదేశానికి స్వాతంత్ర్యం వచ్చిన కొన్ని సంవత్సరాల తరువాత కాంగ్రెస్ తీరు పట్ల అసంతృప్తి చెంది కాశ్మీర్ వెలుపల షేక్ అబ్దుల్లాకు మద్దతుదారుగా మారింది. కాశ్మీర్ కుట్ర కేసులో అబ్దుల్లా జైలు పాలైనందుకు అతని ఖర్చులకు కావలసిన నిధులను కూడా సమకూర్చింది. కాశ్మీర్ కేసులో విచారణ లేకుండానే అనేక నెలలపాటు జైలుశిక్షను అనుభవించింది. అయినప్పటికీ, మృదులపై ఎప్పుడూ కుట్ర అభియోగాలు మోపబడలేదు.

## మరణం
మృదుల 1974, అక్టోబరు 26న మరణించింది.

## మూలాలు

## గ్రంథాలు

* 
వర్గం:గాంధేయవాదులు
వర్గం:1974 మరణాలు
వర్గం:1911 జననాలు
వర్గం:గుజరాత్ వ్యక్తులు
వర్గం:గుజరాత్ స్వాతంత్ర్య సమర యోధులు
వర్గం:గుజరాత్ రాజకీయ నాయకులు
దేవసాని చిన్న గోవిందరెడ్డి

**దేవసాని చిన్న గోవిందరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా ఎంపికయ్యాడు.
## జననం, విద్యాభాస్యం
డీసీ గోవిందరెడ్డి  23 ఫిబ్రవరి 1956లో  ఆంధ్రప్రదేశ్ రాష్ట్రం, కడప జిల్లా, పోరుమామిళ్ల గ్రామంలో గోవిందా రెడ్డి, లక్ష్మమ్మ దంపతులకు జన్మించాడు. ఆయన ఐఐటీ మద్రాస్‌ నుండి ఎంటెక్ పూర్తి చేశాడు.
## రాజకీయ జీవితం
డీసీ గోవిందరెడ్డి 1988లో గ్రూపు–1లో ఎంపికై రీజినల్‌ ట్రాన్స్‌పోర్ట్‌ కమిషనర్‌గా, డిప్యూటీ కమిషనర్‌ ట్రాన్స్‌పోర్ట్‌గా పదోన్నతి పొంది 2001లో ఉద్యోగానికి రాజీనామా రాజకీయాల్లోకి వచ్చాడు. ఆయన 2004లో జరిగిన అసెంబ్లీ ఎన్నికల్లో బద్వేలు నియోజకవర్గం నుంచి కాంగ్రెస్‌ తరఫున ఎమ్మెల్యేగా పోటీ చేసి గెలిచాడు. గోవిందరెడ్డి  వైఎస్సార్‌ మరణానంతరం వైఎస్సార్ కాంగ్రెస్ పార్టీలో చేరాడు. ఆయన 2014లో బద్వేలు నియోజకవర్గంలో ఎమ్మెల్యే గెలుపులో కీలకంగాను పని చేయడంతో ఆయనకు  వైఎస్‌ జగన్‌మోహన్‌రెడ్డి 2015లో ఎమ్మెల్సీగా అవకాశం కల్పించాడు.

బద్వేలు నియోజకవర్గానికి 2021లో జరిగిన ఉప ఎన్నికల్లో డాక్టర్‌ సుధను 90వేలకు పైగా మెజారిటీతో గెలిపించడంలో కీలకపాత్ర పోషించాడు.  ఆయన చేసిన సేవలకు గుర్తించి పార్టీ ఆయనకు రెండవసారి ఎమ్మెల్సీగా అవకాశం కల్పించింది. ఆయనను 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా పార్టీ ప్రకటించింది. ఆయనకు సీఎం జగన్‌ మోహన్ రెడ్డి నవంబర్ 16న బీఫాం అందజేయగా  సెక్రటేరియట్‌ లో  నామిషన్‌ దాఖలు చేశాడు.

## మూలాలు

వర్గం:1956 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
వర్గం:ఆంధ్రప్రదేశ్ రాజకీయ నాయకులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ శాసన సభ్యులు (2004)
ఇసాక్ బాషా

**ఇసాక్‌ బాషా** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా ఎంపికయ్యాడు.

## జననం, విద్యాభాస్యం
ఇసాక్‌ బాషా ఆంధ్రప్రదేశ్ రాష్ట్రం, కర్నూలు జిల్లా, నంద్యాలలో 4 జూన్ 1962లో జాఫర్‌ హుస్సేన్, జహ్నాబీ దంపతులకు జన్మించాడు. ఆయన డిగ్రీ వరకు చదివాడు.  
## రాజకీయ జీవితం
ఇసాక్‌ బాషా కాంగ్రెస్ పార్టీ ద్వారా రాజకీయాల్లోకి వచ్చి మైనార్టీ వర్గ నేతగా రాజకీయాల్లో చురుకైన పాత్ర పోషించాడు. ఆయన 2018లో వైఎస్సార్‌సీపీ నంద్యాల పట్టణ శాఖ అధ్యక్షుడిగా పని చేశాడు. ఆయన ప్రస్తుతం వైఎస్సార్‌సీపీ మైనార్టీ విభాగం రాష్ట్ర కార్యదర్శిగా, నంద్యాల మార్కెట్‌ కమిటీ చైర్మన్‌గా బాధ్యతలు నిర్వర్తిస్తున్నాడు. ఆయనను 11 నవంబర్ 2021న ఎమ్మెల్యే కోటాలో వైఎస్సార్‌సీపీ ఎమ్మెల్సీ అభ్యర్థిగా పార్టీ ప్రకటించింది. ఆయనకు సీఎం జగన్‌ మోహన్ రెడ్డి నవంబర్ 16న బీఫాం అందజేయగా  సెక్రటేరియట్‌ లో  నామిషన్‌ దాఖలు చేశాడు.  
## మూలాలు

వర్గం:1962 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:కర్నూలు జిల్లా రాజకీయ నాయకులు
నేతాజీ జయంతి

నేతాజీ జయంతి లేదా నేతాజీ సుభాష్ చంద్రబోస్ జయంతి, అధికారికంగా పరాక్రమ్ దివస్  లేదా పరాక్రమ్ దివస్ (అక్షరాలా 'శౌర్య దినోత్సవం') అని పిలుస్తారు, ఇది ప్రముఖ భారత స్వాతంత్ర్య సమరయోధుడు నేతాజీ సుభాష్ చంద్రబోస్ పుట్టినరోజును పురస్కరించుకుని భారతదేశంలో జరుపుకునే జాతీయ కార్యక్రమం. .  దీనిని ప్రతి సంవత్సరం జనవరి 23న జరుపుకుంటారు.   ఆయన భారత స్వాతంత్ర్య ఉద్యమంలో కీలక పాత్ర పోషించారు. ఆయన భారత జాతీయ సైన్యం (ఆజాద్ హింద్ ఫౌజ్), (ఆజాద్ హింద్ ఫౌజ్) అధిపతి. ఆయన ఆజాద్ హింద్ ప్రభుత్వ స్థాపకుడు-అధిపతి.

## కార్యక్రమాలు
నేతాజీ సుభాస్ చంద్రబోస్ అదృశ్యమైన సుమారు 5 నెలల తర్వాత, నేతాజీ జయంతిని రంగూన్‌లో ఘనంగా జరుపుకున్నారు. ఇది భారతదేశం అంతటా సాంప్రదాయంగా మారింది. పశ్చిమ బెంగాల్,  జార్ఖండ్,  త్రిపుర, అస్సాం రాష్ట్రాలలో ఇది అధికారిక సెలవుదినం. ఈ రోజున భారతావని నేతాజీకి నివాళులర్పిస్తుంది. 2021లో ఆయన 125వ జయంతి సందర్భంగా మొదటిసారిగా నేతాజీ జయంతిని పరాక్రమ్ దివస్‌గా జ‌రుపుకోవాలని భార‌త ప్ర‌భుత్వం ప్రకటించింది.

## మూలాలు
కోమటి (కులం )

**కోమటి (కూమటి) **అనేది దక్షిణ భారతదేశంలో నివసించే అతి పెద్ద వ్యాపార వర్గం. ఇది ప్రస్తుతం కులంగా పరిగణించబడుతుంది. కోమటి కులస్థులు సాధారణంగా డబ్బులు వడ్డీలకు తిప్పడం, సరుకులు అమ్మడం, కొనడం వంటి వ్యాపారాలు చేస్తూ ఉంటారు. కోమట్లలో హిందూ మతాన్ని పాటించే అనేక వర్గాలు ఉన్నాయి. చాలా మంది కోమటిలు శాఖాహారులుగా ఉంటారు.

## పరిభాష
కోమటి అనే పేరు జైనలు దేవతగా పూజించే గోమాత నుండి తీసుకున్నారు అని చెప్తారు. ఈ సిద్ధాంతాన్ని సి. ద్వారకానాథ్ గుప్తా జైసెట్టి రమణయ్య వంటి పండితులు కూడా సమర్థించారు; బి.ఎస్.ఎల్. హనుమంత రావు కూడా దీనిని అత్యంత సహజమైనది గా పేర్కొన్నారు, గుప్త సిద్ధాంతం ప్రకారం కోమటిలు మొదట బెంగాల్‌లోని గౌడ కులం నుండి వచ్చిన వ్యాపారులు, వారు జైనమతాన్ని స్వీకరించారు.

గోదావరి నది తీరమైన గోమతి ఒడ్డున కోమటిలు మొదట నివసించారని చెబుతారు. కొను-అమ్ము అనే తెలుగు పదాల నుండి కోమటి అనే పేరు ఆవిర్భవించింది అని మరొక సిద్ధాంతం పేర్కొంది. సంస్కృత పదం "గోమతి" నుండి "కోమటి" అనే పదం వాడుకలోకి వచ్చిందని చెపుతారు, కోమటి అంటే ఆవులను కలిగి ఉన్నవారు లేదా సాదేవారు లేదా కో-మతి ("నక్క మనస్సు గలవారు") అనే అర్థం ఉందని నమ్ముతారు, ఇది వారి వ్యాపార చతురతను సూచిస్తుంది. సమాజంలో చాలా మంది అంగీకరించిన మూల కథ కన్యకా పురాణంలో కూడా ఇది ప్రస్తావించబడింది, శివుడు వారికి గో-మతి ("ఆవు-మనస్సు") అనే పేరు పెట్టాడని శాస్త్రం పేర్కొంది.

## చరిత్ర
విజయనగర సామ్రాజ్య కాలంలో  గోదావరి, కృష్ణా  గుంటూరు జిల్లాలలో  "పెనుగొండ ప్రభువులు" అమలు చేసిన 11 వ శతాబ్దం  శాసనాలు ఉన్నాయి. కోమటిలలో సంపన్న వర్గాలను సెట్టి, చెట్టి అని లేదా చెట్టియార్ అని పిలుస్తారు, ఈ పదాలు అన్నీ సంస్కృత పదం శ్రేష్ఠి నుండి తీసుకున్నారు, వీరు తమ వ్యాపారాలను కొనసాగించడానికి దక్షిణ భారతదేశంలోని వివిధ ప్రాంతాలకు వెళ్లారు, దక్షిణ భారతదేశ వాణిజ్యంలో ప్రముఖ వ్యాపారులుగా పేరు గడించారు, హిందూ కుల వ్యవస్థలో మూడవ అత్యున్నత వర్ణమైన వైశ్యులుగా పరిగణించబడాలని కోరుకున్నారు. ఈ సమయంలో వైశ్య హోదా కోసం కోమటి, బలిజల మధ్య పోటీ నెలకొంది.

## ఆర్య వైశ్య
ఆర్య వైశ్యులు సాంప్రదాయకంగా శాఖాహారులు; ఆర్య వైశ్యులు మాంసహారనికి వ్యతిరేకం, ఆర్య వైశ్య లేదా వైశ్య అనేది కోమటి కులానికి చెందిన ఉపసమితి. 2017 నాటికి, భారతదేశంలో సుమారు 22,952,000 మంది ఆర్య వైశ్యులు ఉన్నారు. సాంప్రదాయకమైన ఆర్య వైశ్యులు మధ్యయుగంలో రాసిన వారి మత గ్రంథమైన వాసవీ పురాణంలో సూచించిన ఆచారాలను పాటిస్తారు. గతంలో కోమట్లను చెట్టియార్లు అని పిలిచేవారు, కానీ ఇప్పుడు ఆర్య వైశ్యులుగా పిలుస్తున్నారు.

## కళింగ వైశ్య
కళింగ వైశ్యులు "వైష్ణవ  శైవ శాఖలకు చెందిన దేవతలను ఎక్కువగా ఆరాధిస్తారు". కళింగ వైశ్యులు పాత కళింగ దేశంలోని విశాఖపట్నం నుండి "ఒరిస్సా రాష్ట్రంలోని సమీప ప్రాంతాల వరకు" కనిపిస్తారు.

## త్రివర్ణిక వైశ్య
త్రివర్ణిక వైశ్యులు తమను తాము త్రివర్ణిక వైష్ణవ స్వరూపులుగా పిలుచుకుంటారు. తమ సంఘం 11వ శతాబ్దంలో రామానుజుల కాలంలోనే ప్రారంభమైందని నమ్ముతారు.

## చెట్టియార్లు
ఉత్తరాది శెట్టి వారు తమను తాము చెట్టియార్లుగా ముద్ర వేసుకున్నారు.   

## జనాభా శాస్త్రం
ఆర్య వైశ్యులు కోమటిలలో అతిపెద్ద శాఖ, కళింగ వైశ్యులు రెండవ అతిపెద్ద ఉపశాఖ. త్రివర్ణిక వైశ్యులు, ఆర్య వైశ్యులు కళింగ వైశ్యుల కంటే తక్కువ సంఖ్యలో ఉన్నారు.

## మూలాలు
* 
* 
* 
* 
* 
* 
* 

## బాహ్య లింకులు
* తెలుగు సాహిత్యంలో జైన సంస్కృతి 

వర్గం:కులాలు
ప్రపంచ దయ దినోత్సవం

అంతర్జాతీయంగా నవంబర్ 13న **ప్రపంచ దయ దినోత్సవం**ను జరుపుకుంటారు. ఇది 1998లో వరల్డ్ కైండ్‌నెస్ మూవ్‌మెంట్, కొన్ని దేశాల ఎన్జీవోల కూటమి ద్వారా ప్రవేశపెట్టబడింది. దీనిని కెనడా, ఆస్ట్రేలియా, నైజీరియా, యునైటెడ్ అరబ్ ఎమిరేట్స్‌తో సహా అనేక దేశాలలో నిర్వహిస్తారు. 2009లో మొదటిసారిగా సింగపూర్ ఈ దినోత్సవాన్ని పాటించింది. అదే సమయంలో ఇటలీ, భారతదేశం కూడా ఈ దినోత్సవాన్ని పాటించాయి. యూకేలో, బర్ఫిట్-డాన్స్‌తో కలిసి డేవిడ్ జమిల్లీ  కైండ్‌నెస్ డే ను ప్రారంభించాడు.
## చరిత్ర
2010లో, మైఖేల్ లాయిడ్-వైట్ అభ్యర్థన మేరకు, ఎన్ ఎస్ డబ్ల్యూ ఫెడరేషన్ పేరెంట్స్ అండ్ సిటిజన్స్ అసోసియేషన్ స్కూల్ క్యాలెండర్‌లో ప్రపంచ దయ దినోత్సవాన్ని ఉంచాలని ఎన్ ఎస్ డబ్ల్యూ లోని విద్యా శాఖ మంత్రికి లేఖ రాసింది.

2012లో, వరల్డ్ కైండ్‌నెస్ ఆస్ట్రేలియా ఛైర్మన్ అభ్యర్థన మేరకు, ప్రపంచ దయ దినోత్సవాన్ని ఫెడరల్ స్కూల్ క్యాలెండర్‌లో ఉంచారు. అప్పటి పాఠశాల విద్యా మంత్రి పీటర్ గారెట్ ప్రపంచ దయ దినోత్సవానికి ఆస్ట్రేలియాకు మద్దతు ప్రకటనను అందించి, 9000 పాఠశాలలకు పైగా జాతీయ పాఠశాల క్యాలెండర్‌లో ప్రపంచ దయ దినోత్సవాన్ని ఉంచారు.

ప్రపంచవ్యాప్తంగా ఉన్న పాఠశాలలు ఇప్పుడు ప్రపంచ దయ దినోత్సవాన్ని జరుపుకుంటున్నాయి. యుఎస్ఏ లోని బీ కైండ్ పీపుల్ ప్రాజెక్ట్, లైఫ్ వెస్ట్ ఇన్‌సైడ్ వంటి స్థానిక ఎన్జీవోలతో కలిసి పని చేస్తున్నాయి. 2012లో ఆస్ట్రేలియాలో, న్యూ సౌత్ వేల్స్ గవర్నర్ మేరీ బషీర్, ప్రపంచ దయ దినోత్సవాన్ని పురస్కరించుకుని మొదటిసారిగా ప్రభుత్వ గృహంలో ఒక కార్యక్రమాన్ని నిర్వహించి, 3 & 4వ సంవత్సరం విద్యార్థుల నుండి కూల్ టు బి కైండ్ అవార్డును స్వీకరించారు.  1.3 మిలియన్లకు పైగా నివాసితులకు ప్రాతినిధ్యం వహిస్తున్న ఆస్ట్రేలియన్ కౌన్సిల్‌లు కూడా ప్రపంచ దయ కోసం మద్దతు ప్రకటనలపై సంతకం చేశాయి, కౌన్సిల్ క్యాలెండర్ ఆఫ్ ఈవెంట్స్‌లో ప్రపంచ దయ దినోత్సవాన్ని ఉంచారు.

ఈవెంట్‌లలో ది బిగ్ హగ్, హ్యాండింగ్ కైండ్‌నెస్ కార్డ్‌లు, గ్లోబల్ ఫ్లాష్‌మాబ్ ఉన్నాయి, ఇది యుఎస్‌కి చెందిన ఓర్లీ వహ్బాచే సమన్వయం చేయబడింది. 15 దేశాలు, 33 నగరాల్లో జరిగిన ఈవెంట్ చిత్రాలతో న్యూయార్క్ నగరం పెద్ద స్క్రీన్‌లను ప్రదర్శించింది.  కెనడా ది కైండ్‌నెస్ కాన్సర్ట్‌తో జరుపుకుంటుంది. సింగపూర్‌లో 2009లో, 45,000 పసుపు పువ్వులు బహుకరించారు. 2017లో ప్రపంచ దయ దినోత్సవాన్ని స్లోవేనియాలో కూడా జరుపుకున్నారు, వారి ప్రాజెక్ట్ రాండమైజ్డ్ కైండ్‌నెస్‌లో భాగంగా స్వచ్ఛంద సేవా సంస్థ హ్యుమానిటార్సెక్ నిర్వహించింది.
## లక్ష్యం
ప్రపంచ దయ దినోత్సవం అనేది మనల్ని బంధించే సానుకూల శక్తి, మంచి కోసం సమాజంలోని మంచి పనులను హైలైట్ చేయడమే లక్ష్యం.  దయ అనేది జాతి, మతం, రాజకీయాలు, లింగం, స్థానం లను పట్టించుకోని మానవ ప్రాథమిక భావన. దయతో కూడిన చర్యను గుర్తించడానికి, దయతో కూడిన చర్యను చేయమని అడగడానికి ఈ రోజు ముఖ్యమైన రోజు. ప్రపంచ దయ దినోత్సవాన్ని అధికారికంగా గుర్తించడానికి, దాని సభ్యులు ప్రపంచ దయ కోసం మద్దతు ప్రకటనపై ఏకగ్రీవంగా సంతకం చేయడానికి పీక్ గ్లోబల్ బాడీ, వరల్డ్ కైండ్‌నెస్ మూవ్‌మెంట్ ద్వారా ఐక్యరాజ్యసమితికి చేరువైంది.

గల్ఫ్ న్యూస్ ప్రకారం, "ఇది దేశ సరిహద్దులు, జాతి, మతాన్ని పట్టించుకోకుండా వ్యక్తులను ప్రోత్సహించే రోజు."
## మూలాలు

వర్గం:దినోత్సవాలు
వరుదు కల్యాణి

**కల్యాణి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2021 నవంబరు 12న స్థానిక సంస్థల కోటాలో వైఎస్సార్‌సీపీ ఎమ్మెల్సీ అభ్యర్థిగా ఎంపికైంది.

## జననం, విద్యాభాస్యం
వరుదు కల్యాణి ఆంధ్రప్రదేశ్ రాష్ట్రం, శ్రీకాకుళం జిల్లా, సారవకోట మండలం, అలుదు గ్రామంలో వరుదు బాబ్జిరావు, పరిమళ దంపతులకు జన్మించింది. ఆమె ఉస్మానియా యూనివర్సిటీ నుండి బీఎస్సీ (అగ్రికల్చర్), ఎంబీఏ పూర్తి చేసి చేసారు.

## రాజకీయ జీవితం
వరుదు కల్యాణి 2000లో ప్రముఖ వ్యాపార వేత్త, సంఘ సేవకుడు, వెలమ సామజిక వర్గ నాయకుడు అయిన తన తండ్రి వర్ధు బాబ్జీ రావు గారి చొరవతో తెలుగుదేశం పార్టీ ద్వారా రాజకీయాల్లోకి వచ్చారు. ఆమె 2001లో సారవకోట జెడ్పిటిసిగా పోటీ చేసి గెలిచింది. వరుదు కల్యాణి 2009లో టీడీపీని వీడి ప్రజారాజ్యం పార్టీలో చేరి శ్రీకాకుళం జిల్లా మహిళారాజ్యం కన్వీనర్ గా నియమితురాలైంది. ఆమె 2009లో జరిగిన పార్లమెంట్ ఎన్నికల్లో శ్రీకాకుళం లోక్‌సభ నియోజకవర్గం నుండి పి.ఆర్.పి అభ్యర్థిగా పోటీచేసి ఓడిపోయింది. పిఆర్పి కాంగ్రెస్ లో విలీనమైన తరువాత ఈమె 2012లో వైఎస్ఆర్ కాంగ్రెస్ పార్టీలో చేరింది.

వరుదు కల్యాణి శ్రీకాకుళం అసెంబ్లీ నియోజకవర్గ కో-ఆర్డినేటర్‌గా, తరువాత అరకు పార్లమెంటు ఎన్నికల ఇన్‌చార్జిగా, విజయనగరం పార్లమెంటు ఇన్‌చార్జిగా పనిచేసింది. ఆమె 2019 ఎన్నికల ముందు అనకాపల్లి పార్లమెంటరీ నియోజకవర్గ ఇన్‌చార్జిగా ఉండడంతో ఆమెకు ఎంపీగా పోటీ చేసే అవకాశం పార్టీ కల్పించింది. ఆమె కొన్ని కారణాల వల్ల పోటీ నుండి తప్పుకొని తరువాత విశాఖ ఉత్తర నియోజకవర్గం ఎన్నికల పర్యవేక్షకురాలిగా పనిచేసింది. ఆమెను 2021 నవంబరు 12న ఆంధ్రప్రదేశ్ శాసనమండలి స్థానిక సంస్థల కోటాలో వైఎస్సార్‌సీపీ ఎమ్మెల్సీ అభ్యర్థిగా పార్టీ ప్రకటించింది. వరుదు కల్యాణి 2021 నవంబరు 21న నామినేషన్ దాఖలు చేయగా, 2021 నవంబరు 27న ఏకగ్రీవంగా ఎన్నికై, 2021 డిసెంబరు 8న శాసనమండలి సభ్యురాలిగా ప్రమాణస్వీకారం చేసింది..

## మూలాలు

వర్గం:1979 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
హరీష్ హండే

**హరీష్ హండే** (జననం హ్యాండర్తో హరీష్ హండే) ఒక భారతీయ సామాజిక వ్యవస్థాపకుడు, అతను 1995 లో సెల్కో ఇండియాను సహ స్థాపించాడు.  అతనికి  2011 సంవత్సరానికి గాను రామోన్ మెగసెసే అవార్డు లభించింది. 

## ప్రారంభ జీవితం
కర్ణాటకలోని ఉడిపి జిల్లా హండట్టులో జన్మించి, ఒరిస్సాలోని రూర్కెలాలో పెరిగాడు. 

ఇస్పట్ ఇంగ్లీష్ మీడియం స్కూల్లో ఒరిస్సాలో ప్రాథమిక పాఠశాల విద్య పూర్తి చేసిన తరువాత అతను ఎనర్జీ ఇంజనీరింగ్ లో అండర్ గ్రాడ్యుయేట్ చదువు కోసం ఐఐటి ఖరగ్ పూర్ కు వెళ్లి 1990లో పట్టభద్రుడయ్యాడు.  తరువాత అతను తన మాస్టర్ డిగ్రీ చేయడానికి యు.ఎస్ కు వెళ్ళాడు, తరువాత మసాచుసెట్స్ లోవెల్ విశ్వవిద్యాలయంలో ఎనర్జీ ఇంజనీరింగ్ లో పిహెచ్ డి చేశాడు.  2014లో సెల్కో ఇండియా  యాక్టివ్ మేనేజ్ మెంట్ నుంచి హండే నిష్క్రమించి సెల్కో ఫౌండేషన్ కు సిఇఒ అయ్యాడు. 

## కెరీర్
గ్రామీణ భారతదేశంలో స్థిరమైన సాంకేతికపరిజ్ఞానాన్ని ప్రోత్సహించడం ద్వారా పేదరికాన్ని నిర్మూలించడానికి హండే సెల్కో ఇండియా (1995లో) అనే సామాజిక సంస్థను సహ-స్థాపించారు. సెల్కో ఇండియా అనేది భారతదేశంలోని పేదలకు స్థిరమైన ఇంధన సేవలను అందించే ఒక సామాజిక సంస్థ. 

## అవార్డులు, గుర్తింపులు

* హండే నాయకత్వంలోసెల్కో ఇండియా సుస్థిర ఇంధన 2005 కు ఆష్డెన్ అవార్డును  2005 సంవత్సరానికి యాక్సెంచర్ ఆర్థిక ాభివృద్ధి అవార్డును గెలుచుకుంది. 
* షాబ్ ఫౌండేషన్ ఫర్ సోషల్ ఎంటర్ ప్రెన్యూర్ షిప్, నాండ్ & జీత్ ఖేమ్కా ఫౌండేషన్  2007 వ సంవత్సరానికి గాను   సోషల్ ఎంటర్ ప్రెన్యూర్ గా హ్యాండే ఎంపికయ్యాడు. 
* 2008లో అశోక ఫెలోగా ఎన్నికయ్యాడు.
* 2011లో ఆయనకు మెగసెసే అవార్డు లభించింది. 
* 2011లో హండేకు కర్ణాటక ప్రభుత్వం  కర్ణాటక రాజోత్సవ ప్రశస్తిని కూడా ప్రదానం చేసింది. 
* 2013లో మసాచుసెట్స్ విశ్వవిద్యాలయం ట్రస్టీలు ఆయనకు డాక్టరేట్ ఆఫ్ హ్యూమన్ లెటర్స్ ప్రదానం చేశారు. 
* 2014లో ఐఐటి ఖరగ్ పూర్ ఆయనకు విశిష్ట పూర్వ విద్యార్థి అవార్డును ప్రదానం చేసింది. 

## మూలాలు

వర్గం:జీవిస్తున్న ప్రజలు
వర్గం:రామన్ మెగసెసే పురస్కార గ్రహీతలు


## వెలుపలి లంకెలు
బలీ రామ్ భగత్

**బలి రామ్ భగత్,** (1922 అక్టోబరు 7 - 2011జనవరి 2) ఒక భారతీయ రాజకీయ నాయకుడు, భారత జాతీయ కాంగ్రెస్ సభ్యుడు.

భగత్ 1922 అక్టోబరు 7న బీహార్‌ రాష్ట్రం లోని పాట్నాలో ఒక సంపన్న కుటుంబంలో జన్మించాడు.అతను 1939 లో భారత స్వాతంత్ర్యోద్యమంలో భారత జాతీయ కాంగ్రెస్‌లో చేరాడు. క్విట్ ఇండియా ఉద్యమంలో పాల్గొన్నాడు. అతను పాట్నా కళాశాల నుండి బ్యాచిలర్ డిగ్రీని పొందాడు.పాట్నా విశ్వవిద్యాలయం నుండి ఆర్థికశాస్త్రంలో మాస్టర్స్ డిగ్రీని పొందాడు.

స్వాతంత్ర్యం తరువాత, అతను మొదటి ఐదు పర్యాయాలు (1952-1977), (1984-1989) సహా ఆరుపర్యాయాలు అర్రా నుండి లోక్‌సభ సభ్యునిగా పనిచేశాడు. 1977 సార్వత్రిక ఎన్నికలలో భగత్ తన స్థానాన్ని, చంద్రదేవ్ ప్రసాద్ వర్మ చేతిలో కోల్పోయాడు. భారతదేశంలోని అర్రా లోక్‌సభ నియోజకవర్గం నుండి కాంగ్రెస్ మొదటిసారిగా అధికారాన్ని కోల్పోయింది.

1963, 1967 మధ్య, భగత్ రాష్ట్ర ప్రణాళిక, ఆర్థికశాఖ మంత్రిగా పనిచేసాడు.1967లో కొద్దికాలం పాటు రక్షణ మంత్రిత్వ శాఖలో మంత్రిగా పనిచేసిన అతను అదే సంవత్సరంలో విదేశాంగ శాఖ సహాయ మంత్రిగా బాధ్యతలు చేపట్టాడు. భగత్ 1969లో విదేశీ వాణిజ్య సరఫరా మంత్రిగా మంత్రివర్గంలో సభ్యుడయ్యాడు. తర్వాత ఎనిమిది నెలల పాటు స్టీల్ అండ్ హెవీ ఇంజినీరింగ్ శాఖ మంత్రిగా ఉన్నాడు.

ప్రధానమంత్రిగా ఇందిరా గాంధీ మొదటి హయాంలో గందరగోళంగా ఉన్న చివరి సంవత్సరంలో 1976 నుండి 1977 వరకు భగత్ లోక్‌సభ సభాపతిగా పనిచేసాడు. అతను 1985 నుండి 1986 వరకు రాజీవ్ గాంధీ మంత్రివర్గంలో భారత విదేశాంగ మంత్రిగా పనిచేసాడు. అతను 1993లో కొంతకాలం హిమాచల్ ప్రదేశ్ గవర్నర్‌గా, 1993 నుండి 1998 వరకు రాజస్థాన్ గవర్నర్‌గా పనిచేసాడు. బలి రామ్ భగత్ 2011 జనవరి 2న న్యూఢిల్లీలో మరణించాడు 

## మూలాలు



## వెలుపలి లంకెలు

వర్గం:హిమాచల్ ప్రదేశ్ గవర్నర్లు
వర్గం:5వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:1వ లోక్‌సభ సభ్యులు
వర్గం:2011 మరణాలు
వర్గం:1922 జననాలు
వర్గం:రాజస్థాన్ గవర్నర్లు